# data[].attributes.body
Ručš un Norie Kāzas

# data[].attributes.body
Suitu kultūrtelpas savdabība ir saglabāta un pārmantota, pateicoties spēcīgām un kopienā cienītām, kā arī plašāk Latvijā novērtētām personībām. Ilgstošu ieguldījumu suitu kultūras vērtību saglabāšanā sniegusi etnogrāfiskā ansambļa „Gudenieku suiti” dibinātāja un vadītāja Lidija Jansone (1940), „Suitu sievu” un citu ansambļu vadītāja Ilga Leimane (1943), „Suitu sievu” ilggadēja dziedātāja Marija Steimane jeb Ručs (1932), kurai veltīta Ināras Kolmanes veidotā dokumentālā filma „Ručs un Norie”), kā arī biedrības „Suitu novads” dibinātājs Grigorijs Rozentāls (1967), pēc kura iniciatīvas izstrādātā nominācija „Suitu kultūrtelpa” 2009.

# data[].attributes.body
Tradicionālās dziedāšanas pārmantošana galvenokārt norit suitu kolektīvos: „Suitu sievas” (1955), „Maģie suiti” (1959, Jūrkalnes suiti iesaukti par mazajiem jeb maģajiem suitiem, jūras ļaudīm), „Gudenieku suiti” (1965), tāpat arī 21. gadsimtā dibinātajos ansambļos „Krētainie suiti” (par krēpainajiem jeb krētainajiem suitiem Basu suiti kādreiz iesaukti savu vareno zirgu dēļ, tiem krēpes esot bijušas līdz zemei) un „Basu suiti”. Līdzās suitu sievām dziedāšanai pievērsušies arī vīri, dibinot folkloras kopu „Suitu vīri” (2013). Tāpat arī suitu kultūrtelpā tiek atjaunota tradicionālā kokles un dūdu spēle.

# data[].attributes.body
Suitu lepnums, pašapziņa un vēlme būt pamanītiem īpaši atainojas suitu sievu tautastērpā. Tam raksturīgs spilgtu krāsu – oranža, rozā, sarkana, dzeltena – salikums kā villainēs un brunčos, tā arī jakās un lakatos. Suitu kultūrtelpā ir dzīvas tautastērpu darināšanas dažādās prasmes, piemēram, aužot villaines, kas dēvētas par „trako drānu” (spilgto krāsu dēļ) vai par „govkuņģiem” (raksta reljefa dēļ), vai arī adot spilgti rakstainās zeķes un cimdus, kā arī krekliem darinot greznas krādziņas.

# data[].attributes.body
Suitu burdona dziedājums ir Latvijā atpazīts pēc „ē” (vai „ō”) velkošās pavadošās balss un suitu sievu apdziedāšanas dziesmām, kas asprātīgi veidotas par itin dažādām dzīves situācijām.

# data[].attributes.body
Suitu kultūrtelpa ir pārmantotu dzīvu un suitu kopienas identitātei nozīmīgu kultūras tradīciju kopums, kas apvieno Alsungu, Basus, Gudeniekus un Jūrkalni – Kurzemes apkaimi pie Baltijas jūras, kas savā atšķirīgā veidā ataino kultūras tradīciju savdabību un dažādību Latvijā